CELEX: C2007/140/04
Language: lt
Date: 2007-06-21 00:00:00
Title: Byla C-252/05 2007 m. gegužės 10 d. Teisingumo Teismo (antroji kolegija) sprendimas ( High Court of Justice (Anglija ir Velsas), Queen's Bench Division (Administracinis teismas) (Jungtinė Karalystė) prašymas priimti prejudicinį sprendimą) Thames Water Utilities Ltd, Regina prieš South East London Division, Bromley Magistrates' Court (Atliekos — Direktyvos 75/442/EEB, 91/156/EEB ir 91/271/EEB — Iš nuotekų surinkimo sistemos išbėgusios nuotekos — Priskyrimas — Direktyvų 75/442/EEB ir 91/271/EEB taikymo sritys)

23.6.2007   
            
            
               LT
            
            
               Europos Sąjungos oficialusis leidinys
            
            
               C 140/3
            
         2007 m. gegužės 10 d. Teisingumo Teismo (antroji kolegija) sprendimas (High Court of Justice (Anglija ir Velsas), Queen's Bench Division (Administracinis teismas) (Jungtinė Karalystė) prašymas priimti prejudicinį sprendimą) Thames Water Utilities Ltd, Regina prieš South East London Division, Bromley Magistrates' Court
   
   (Byla C-252/05) (1)
   
   (Atliekos - Direktyvos 75/442/EEB, 91/156/EEB ir 91/271/EEB - Iš nuotekų surinkimo sistemos išbėgusios nuotekos - Priskyrimas - Direktyvų 75/442/EEB ir 91/271/EEB taikymo sritys)
   (2007/C 140/04)
   Proceso kalba: anglų
   Prašymą priimti prejudicinį sprendimą pateikęs teismas
   
      High Court of Justice (Anglija ir Velsas), Queen's Bench Division (Administracinis teismas)
   Šalys pagrindinėje byloje
   
      Ieškovė: Thames Water Utilities Ltd, Regina
   
      Atsakovas: South East London Division, Bromley Magistrates' Court
   
   Dalyvaujant: Environment Agency
   Dalykas
   Prašymas priimti prejudicinį sprendimą — High Court of Justice (Anglija ir Velsas), Queen's Bench Division (Administracinis teismas) — 1991 m. gegužės 21 d. Tarybos direktyvos 91/271/EEB dėl miesto nuotėkų valymo (OL L 135, p. 40) ir 1975 m. liepos 15 d. Tarybos direktyvos 75/442/EEB dėl atliekų (OL L 194, p. 39), iš dalies pakeistos 1991 m. kovo 18 d. Tarybos direktyva 91/156/EEB, išaiškinimas — Atliekų sąvoka — Atliekos, kurios prasisunkia per nuotėkų surinkimo sistemą
   Rezoliucinė dalis
   
               1.
            
            
               Pagal 1991 m. gegužės 21 d. Tarybos direktyvą 91/271 dėl miesto nuotėkų valymo ir ją įgyvendinant priimtus teisės aktus iš valstybinės nuotėkų surinkimo įmonės naudojamos sistemos išbėgusios nuotėkos laikomos „atliekomis“1975 m. liepos 15 d. Tarybos direktyvos 75/442/EEB dėl atliekų, iš dalies pakeistos 1991 m. kovo 18 d. Tarybos direktyva 91/156/EEB, prasme.
            
         
               2.
            
            
               Direktyva 91/271 nėra „kiti teisės aktai“ Direktyvos 75/442, kurią iš dalies pakeitė Direktyva 91/156, 2 straipsnio 1 dalies b punkto prasme. Prašymą priimti prejudicinį sprendimą pateikęs teismas, laikydamasis šiame sprendime nustatytų galutinių kriterijų, turi patikrinti, ar nacionalinės teisės aktai gali būti laikomi „kitais teisės aktais“ minėto straipsnio prasme. Taip būtų tuo atveju, jei šiuose nacionalinės teisės aktuose būtų konkrečių atliekų tvarkymą reglamentuojančios nuostatų, ir jei jos galėtų užtikrinti bent tokį aplinkos apsaugos lygį, kuris prilygtų užtikrinamam pagal Direktyvą 75/442, o būtent pagal jos 4, 8 ir 15 straipsnius.
            
         
               3.
            
            
               Kalbant apie iš nuotėkų surinkimo sistemos išbėgusių nuotėkų tvarkymą, Direktyva 91/271 negali būti lex specialis Direktyvos 75/442, kurią iš dalies pakeitė Direktyva 91/156, atžvilgiu, ir todėl pagal antrosios direktyvos 2 straipsnio 2 dalį negalima taikyti pirmosios.
            
         
      (1)  OL C 205, 2005 8 20.